**โครงการการขับเคลื่อนว่าด้วยจรรยาข้าราชการตามข้อบังคับสำนักงานปลัดกระทรวงสาธารณสุข**

**พ.ศ.2560**

**สำนักงานสาธารณสุขอำเภอช้างกลาง ปีงบประมาณ พ.ศ. 2563**

**หลักการและเหตุผล**

สำนักงานสาธารณสุขอำเภอช้างกลาง จังหวัดนครศรีธรรมราช ในฐานนะเป็นองค์กรที่ใกล้ชิดประชาชน โดยมีหน้าที่ในการจัดทำแผนงานโครงการ การดำเนินการเงิน การคลัง งบประมาณ การพัสดุ การบริหารบุคคลและพัฒนาบุคลากร รวมทั้งส่งเสริมให้ประชาชนได้มีส่วนร่วมในการบริหารงานและตรวจสอบการดำเนินงานขององค์กร เพื่อเป็นการสร้างจิตสำนึกของข้าราชการ ให้สามารถปฏิบัติหน้าที่อย่างมีประสิทธิภาพ ประสิทธิผล มีความโปร่งใส และเป็นธรรม และเป็นหน่วยงานหลักในการกำกับดูแลข้าราชการในสังกัดทั้งในสำนักงานสาธารณสุขอำเภอและโรงพยาบาลส่งเสริมสุขภาพตำบล จึงสมควรให้มีข้อบังคับว่าด้วยจรรยาข้าราชการสำนักงานสาธารณสุขอำเภอช้างกลาง

สำนักงานสาธารณสุขอำเภอช้างกลาง จึงได้กำหนดข้อบังคับจรรยาข้าราชการสำนักงานสาธารณสุข

อำเภอช้างกลางขึ้น เพื่อให้ข้าราชการสำนักงานปลัดกระทรวงสาธารณสุขเป็นผู้มีความประพฤติดี สำนึกในหน้าที่โดยยึดหลักคุณธรรมจริยธรรม และถือเอาประโยชน์สาธารณะเป็นที่ตั้ง เป็นข้าราชการที่ดี มีเกียรติ มีศักดิ์ศรี สร้างความเลื่อมใสศรัทธา ความเชื่อถือและยกย่องจากประชาชน จึงได้จัดโครงการการขับเคลื่อนว่าด้วยจรรยาข้าราชการตามข้อบังคับสำนักงานปลัดกระทรวงสาธารณสุข พ.ศ.2560

**วัตถุประสงค์**

1. เพื่อการเสริมสร้างวัฒนธรรมหรือค่านิยมให้เจ้าหน้าที่ปฏิบัติอย่างซื่อสัตย์สุจริต

2. เพื่อเป็นแนวทางยึดถือและปฏิบัติอย่างถูกต้องเหมาะสม แสดงถึงการมีคุณธรรมและจริยธรรมของบุคลากร

3. เพื่อให้บุคลากรได้รับการยอมรับ ศรัทธาและความเชื่อมั่นจากผู้ที่ได้รับความพบเห็น

4. เพื่อผดุงเกียรติศักดิ์และศักดิ์ศรีแห่งสถาบัน ความมีมาตรฐาน มีคุณภาพและเป็นแนวทางในการปฏิบัติหน้าที่ให้มีประสิทธิภาพสูงสุด

**กลุ่มเป้าหมาย** บุคลากรในสังกัดสำนักงานสาธารณสุขอำเภอช้างกลาง จำนวน 21 คน

**วิธีดำเนินงาน** 1.ประชุมการขับเคลื่อนว่าด้วยจรรยาข้าราชการตามข้อบังคับสำนักงานปลัดกระทรวงสาธารณสุข พ.ศ.2560 แก่บุคลากรในสังกัด

2.ติดตามและสรุปผลการดำเนินงานทั้งกระบวนการและผลลัพธ์ที่เกิดขึ้น

**การบริหารความเสี่ยง**

|  |  |
| --- | --- |
| **ความเสี่ยงที่อาจเกิดขึ้น** | **การจัดการความเสี่ยง** |
| - ผู้เข้าร่วมประชุมบางท่านอาจไม่สามารถเข้าประชุมได้ เนื่องจากซ้ำซ้อนกับภาระกิจในพื้นที่ | -บูรณาการและจัดทำแผนการประชุมร่วมกันและกรณีไม่สามารถเข้าประชุมได้ให้จัดส่งตัวแทนเข้าร่วม |

**สถานที่ดำเนินการ** -กิจกรรมประชุมโครงการการขับเคลื่อนว่าด้วยจรรยาข้าราชการตามข้อบังคับสำนักงานปลัดกระทรวงสาธารณสุขพ.ศ.2560แก่บุคลากรในสังกัด ณ ห้องประชุมสำนักงานสาธารณสุขอำเภอช้างกลาง   
 พื้นที่เป้าหมาย สำนักงานสาธารณสุขอำเภอช้างกลาง

**ระยะเวลาดำเนินการ** เดือนธันวาคม 2562- กันยายน 2563

**งบประมาณ**

ไม่ใช้งบประมาณในการประชุม


**ตัวชี้วัดความสำเร็จ**

ร้อยละของบุคลากรในหน่วยงานเข้ารับการอบรม ร้อยละ 100

**ประโยชน์ที่คาดว่าจะได้รับ** บุคลากรในสังกัดสำนักงานสาธารณสุขอำเภอช้างกลาง มีความรู้เกี่ยวกับจรรยาข้าราชการสำนักงานปลัดกระทรวงสาธารณสุขและมีการประชาสัมพันธ์ให้ข้าราชการทราบจรรยาที่ควรปฏิบัติและยืนยันว่าจะยึดมั่นปฏิบัติตามจรรยาข้าราชการสำนักงานปลัดกระทรวงสาธารณสุข

**หน่วยงาน/ผู้รับผิดชอบโครงการ** สำนักงานสาธารณสุขอำเภอช้างกลาง



 ลงชื่อ............................................ผู้เขียนโครงการ   
 (นายสุรชัย ชัยสิทธิ์)  
 นักวิชาการสาธารณสุขชำนาญการ

ลงชื่อ………………………………………..ผู้อนุมัติโครงการ

(นางสาวนันทะรี เทพราช)  
 สาธารณสุขอำเภอช้างกลาง